
POGODBA O POSLIH DAJANJA ZAGOTOVIL PO MEDNARODNEM STANDARDU POSLOV DAJANJA

ZAGOTOVIL 3000 O POROČILU O ODNOSIH DO POVEZANIH OSEB 
št. ______________
ki jo sklepajo: 

Naziv naročnika: Elektro Maribor Energija plus, podjetje za trženje energije in storitev d.o.o.

Naslov naročnika: Vetrinjska ulica 2, 2000 Maribor

ki ga zastopa: predsednik uprave Elektro Maribor d.d., g. Jože Hebar
ID za DDV: SI 88157598

Matična št.: 3991008000
(v nadaljnjem besedilu »naročnik«) 

in 

Naziv ponudnika: 

(v nadaljnjem besedilu »izvajalec«).

I. Predmet pogodbe 

1. člen

Pogodbeni stranki ugotavljata, da je naročnik izvedel postopek oddaje javnega naročila v skladu s 40. členom Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, 10/22 - v nadaljevanju ZJN-3) JN___________ za potrebe družb ELEKTRO MARIBOR, podjetje za distribucijo električne energije, d.d. (Elektro Maribor d.d.), OVEN ELEKTRO MARIBOR, proizvodnja elektrike in obnovljivi viri energije Elektro Maribor, d.o.o. (v nadaljevanju OVEN ELEKTRO MARIBOR d.o.o.) in Elektro Maribor Energija plus, podjetje za trženje energije in storitev d.o.o. (v nadaljevanju Energijo Plus d.o.o.):

IZVAJANJE REVIZIJSKIH STORITEV SKUPINE ELEKTRO MARIBOR ZA OBDOBJE 2022-2026
Predmet pogodbe je pregled poročila o razmerjih s povezano družbo Energija Plus d.o.o.
Pregled bo opravljen v skladu z Mednarodnim standardom poslov dajanja zagotovil, razen revizij ali preiskav računovodskih informacij iz preteklosti 3000 (v nadaljevanju: MSZ 3000) in Zakonom o gospodarskih družbah (Uradni list RS, št. 42/2006 s spremembami in dopolnitvami; v nadaljevanju: ZGD- 1).

Skladno s 546. členom ZGD-1 in MSZ 3000 bo izvajalec ugotovil in podal omejeno zagotovilo o poročilu o razmerjih s povezanimi družbami za leto, ki se konča 31.12.2022 (31.12.2023, 31.12.2024, 31.12.2025 in 31.12.2026) (v nadaljevanju: revizorjevo poročilo), ki ga bo, skladno s 545. členom ZGD-1 pripravilo poslovodstvo Družbe. Za namen izdaje revizorjevega poročila bo izvajalec preveril:

•
skladnost poročila o razmerjih s povezanimi družbami s 545. členom ZGD-1;

•
ali so navedbe v poročilu točne;

•
ali pri pravnih poslih, navedenih v poročilu, vrednost izpolnitve družbe ni bila nesorazmerno visoka glede na okoliščine, ki so bile znane v času, ko so bili ti posli sklenjeni, in je bilo morebitno prikrajšanje nadomeščeno;

•
ali glede drugih dejanj, navedenih v poročilu, obstajajo okoliščine, ki nakazujejo na bistveno drugačno presojo, kot jo je dalo poslovodstvo.

2. člen

S to pogodbo se pogodbeni stranki dogovorita o splošnih in posebnih pogojih izvedbe naročila. Celotna razpisna dokumentacija iz naročila iz 1. člena te pogodbe in izvajalčeva ponudba številka: ___________________________________________________, sta sestavni del te pogodbe. 

3. člen

Pogodba se sklene za poslovna leta, ki se končajo 31.12.2022, 31.12.2023, 31.12.2024, 31.12.2025 in 31.12.2026. V primeru, da je pogodba finančno realizirana pred potekom tega obdobja, se pogodba prekine ob finančni realizaciji pogodbe. 

Pogoji te pogodbe so veljavni za čas trajanja pogodbe. Spreminjajo se lahko le s pisnim aneksom, ki ga skleneta pogodbeni stranki in se ne morejo spremeniti za nazaj. Nedogovorjena sprememba cene ima za posledico prekinitev pogodbe. 

II. Postopek opravljanja dogovorjenih postopkov

Izvajalec bo dogovorjene postopke opravil v skladu z Mednarodnim standardom poslov dajanja zagotovil, razen revizij ali preiskav računovodskih informacij iz preteklosti MSZ 3000, kar bo označil v svojem poročilu.
Za izvedbo pogodbene obveznosti bo izvajalec sestavil delovno skupino, v kateri bodo pooblaščeni revizor, ki bo podpisal revizorjevo poročilo, pomočniki pooblaščenega revizorja z več kot dvema letoma delovnih izkušenj pri revidiranju.

Izvajalec zagotavlja naročniku, da bo pooblaščeni revizor, ki podpiše revizorjevo poročilo, sodeloval pri pripravi poročila v obsegu kot ga določa določilo 39. člena Zakona o revidiranju (ZRev -2). Člani delovne skupine bodo sodelovali pri revidiranju v obsegu, ki je predviden v tej pogodbi.

III. Pogodbena vrednost 

4. člen

Predmet te pogodbe je izvedba: Pregled poročil o odnosih do povezanih družb skladno s 546. členom ZGD-1,  v skladu z zakonom in razpisnimi pogoji.
Letna pogodbena vrednost znaša _______________ brez DDV 

Skupna pogodbena vrednost znaša: __________________ brez DDV

*DDV se obračuna z zakonsko določeno stopnjo. 

Cena storitve je oblikovana v skladu s smernicami za oblikovanje cen revizijskih storitev, ki jih je sprejel Slovenski inštitut za revizijo, in na podlagi predvidenega obsega časa revizijske delovne skupine ter je v sorazmerju s stopnjo odgovornosti posameznega člana delovne skupine, njegovo strokovno usposobljenostjo in izkušnjami razčlenjena takole:

Projekt bo izvedla delovna skupina, katere struktura je razvidna v preglednici, ki sledi. . Vodja projekta bo Maruša Katarina Hauptman. Cena za posamezno poslovno leto, ki je predmet te pogodbe – torej leto, končano 31.12.2022, 31.12.2023, 31.12.2024, 31.12.2025 in 31.12.2026, znaša:
	Opis revizijske skupine
	Urna postavka

v €
	Predvideno

število ur
	Skupaj v €

	Pooblaščen revizor
	
	
	

	Pomočnik pooblaščenega revizorja 
	
	
	

	SKUPAJ
	
	
	


Neupoštevanje pogodbenih določil ima za posledico prekinitev pogodbe. 

IV. Rok izvedbe storitve

5. člen 

Rok izvedbe pogodbenih obveznosti je potrebno izpolniti skladno s priloženo časovnico.   

V. Način in rok plačila 

6. člen

Pogodbeni stranki se dogovorita za plačilo v roku 30-ih dni po izstavljenem računu, ki ga bo izvajalec izstavil po opravljeni storitvi.
V primeru zamude plačila izvajalec zaračuna zamudne obresti na zapadle zneske v skladu z zakonodajo in predpisi za zamudne obresti. Te obresti se zaračunajo od dneva zapadlosti plačila. 
Izvajalec si prav tako pridrži pravico, da zadrži izdajo poročila, ki je predmet te pogodbe, dokler niso plačani vsi neporavnani zneski.
V primeru razrešitve izvajalec pripravi obračun do takrat opravljenih ur, znesek obračuna pa naročnik plača v 8-ih dneh po predložitvi obračuna.

Naročnik bo izvajalcu plačal storitve na transakcijski račun.

VI. Podizvajalske pogodbe in zavarovanje plačil podizvajalcem
7. člen

Izvajalec ne bo za izvedbo pogodbenih obveznosti  vključil nobenega podizvajalca.
VII. Pogodbene kazni

8. člen

Če izvajalec po lastni krivdi ne bi opravil storitev v pogodbenem roku, je dolžan plačati naročniku pogodbeno kazen v višini 0,5 (pol) % od vrednosti naročila za vsak zamujen koledarski dan, do največ 10 (deset) % te vrednosti. 

Plačilo pogodbene kazni ne odveže izvajalca od izpolnitve njegovih pogodbenih obveznosti in poplačila celotno nastale škode v skladu z Obligacijskim zakonikom.

VIII. Poročanje in odgovornost za poročilo

9. člen

Izvajalec se zavezuje, da bo revizorjevo poročilo izročil v slovenskem jeziku poslovodstvu in lastnikom

naročnika. Brez soglasja izvajalca ga ni dovoljeno kakorkoli predati drugim osebam razen navedenih.

Ker izvajalec ne bo preiskoval vseh poslov, njegov pregled ne more dati popolnega zagotovila, da bodo vse napake in druge nepravilnosti, tudi prevare in zlorabe, odkrite. Izvajalec bo obvestil naročnika o kršitvah zakonov in drugih predpisov, če jih bo zasledil, razen če bi bile nedvoumno brez posledic.

Če so naročniku znane kake omejitve, ki bi lahko vplivale na področja, ki jih bo izvajalec preizkusil, mora o njih obvestiti izvajalca v primernem času.

Ob zaključku pregleda bo naročnik pripravil pismo, ki bo njihovo zagotovilo o popolnosti in resničnosti

prikazov in razkritij, ki jih je dal izvajalcu med pregledom.

Pregled, ki ga bo opravljal izvajalec na podlagi te pogodbe, bo potekalo v skladu z ZRev-2, kodeksom poklicne etike zunanjih revizorjev, temeljnimi revizijskimi načeli in drugimi pravili revidiranja, ki jih sprejema Slovenski inštitut za revizijo, ter mednarodnimi stališči o revidiranju, ki jih pri Mednarodnem združenju računovodij sprejema Mednarodni odbor za pravila revidiranja.

IX. Posebne obveznosti izvajalca in naročnika

10. člen

Izvajalec se obvezuje, da bo: 

· opravil pogodbene obveznosti strokovno, pravilno, vestno in kvalitetno v skladu z veljavnimi dogovori, soglasji, standardi in zakoni ter da bo sproti obveščal naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,

· izvedel dela v dogovorjenem roku,
· skrbno varoval poslovno tajnost naročnika, 
· skrbno, kot tajne varoval vse ostale informacije, vsa dejstva in okoliščine za katere je izvedel pri opravljanju dogovorjenih postopkov in s katerimi se bo srečal v okviru svojega dela, razen v primerih, ki jih določa Zakon o revidiranju, 
· upošteval zahteve in določila javnega naročila.

11. člen

Naročnik se obvezuje, da bo: 

· dal izvajalcu v dogovorjenih rokih na razpolago potrebno dokumentacijo oziroma informacije v zvezi s pogodbenimi obveznostmi, 

· sodeloval s izvajalcem pri določilih pogodbe z namenom, da bo le ta pogodbene obveznosti opravljal v obojestransko korist in zadovoljstvo, 

· tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev pogodbenih obveznosti, 

· enako zanesljivo kot zahteva od izvajalec, tudi sam varoval poslovno tajnost izvajalca in bo v tajnost obdržal tudi druge in informacije in dokumente, če bo izvajalec to posebej zahteval. 

X. Predstavniki naročnika in izvajalca

12. člen

Skrbnik pogodbe s strani naročnika je ___________________. 
Za nadzor nad izvajanjem pogodbe s strani izvajalca skrbi ___________________.
Spremembo predstavnikov je treba pisno javiti v treh dneh. Predstavniki pogodbenih strank nimajo pravice spreminjati pogodbenih obveznosti. 

XI. Višja sila 

13. člen 

Izvajalec in naročnik sta prosta odgovornosti za škodo, ki bi nastala zaradi neizpolnitve ali zamude pri izpolnjevanju pogodbenih obveznosti, če so po sklenitvi pogodbe nastale okoliščine, ki jih nista mogla predvideti, preprečiti, niti jih odpraviti, oziroma se ogniti-višja sila. Pogodbene stranke se pisno obvestijo o nastanku in prenehanju višje sile najkasneje v 3 dneh od njenega nastanka, oziroma izjemoma od njenega prenehanja. K pisnemu obvestilu morata predložiti verodostojne dokaze o nastanku in trajanju višje sile.

XII. Protikorupcijska klavzula

14. člen 

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
15. člen 

V primeru, da se ugotovi, da je izvajalec v ponudbi podal lažno izjavo o sorodstvenih vezeh z zaposlenim v družbi naročnika, je ta pogodba nična.
XIII. Reševanje sporov 

16. člen 

Pogodbeni stranki se dogovorita, da bosta morebitne spore iz te pogodbe reševali sporazumno. V kolikor se o nastalem sporu ne moreta dogovoriti, je za reševanje sporov iz te pogodbe pristojno sodišče v Mariboru po slovenskem pravu.

XIV. Pogoji veljavnosti pogodbe

17. člen 

Pogodba stopi v veljavo, ko jo podpišeta obe pogodbeni stranki in pod pogojem da skupščina družbe imenuje pooblaščeno revizijsko družbo. 

XV. Končne določbe

18. člen 

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarja. 

V primeru nastopa spremenjenih okoliščin lahko pogodbeni stranki z določili Obligacijskega zakonika predlagata spremembo ali razvezo pogodbe.
Pogodba se prekine brez odpovednega roka, v primeru, da družba Energija plus d.o.o. ni več del skupine Elektro Maribor.
V primeru, da ponudnik ne bo izpolnil katere izmed pogodbenih obveznosti, ima naročnik pravico takoj, brez odpovednega roka, odpovedati pogodbo.

Pogodba je sestavljena in podpisana v dveh (2) izvodih, od katerih prejme vsaka od pogodbenih strank po en (1) izvod.

Priloga:

- ponudba 

- Časovni okvir oz. načrt izvajanja storitev

Datum podpisa:                                                                       
Datum podpisa: 

IZVAJALEC:





        
NAROČNIK: 

Priloga  k pogodbi številka št. ________________: Časovni okvir oz. načrt izvajanja storitev
Rok izvajanja pogodbenih obveznosti za posamezno poslovno leto je v času izvajanja zaključne revizije in poročilo, ki je predmet te pogodbe mora biti izdano najkasneje do 15.04.2023 za sodila za leto končano 31.12.2022, do 15.04.2024 za sodila za leto končano 31.12.2023, do 15.04.2025 za sodila za leto končano 31.12.2024, do 15.04.2026 za sodila za leto končano 31.12.2025, do 15.04.2027 za sodila za leto končano 31.12.2026.  
